ESIHARJOITUS 10.5.2003
Osallistuimme Turva 2003 esiharjoitukseen seuraavilta asemilta:
OG4MFB	Kangasniemi, PMK:n solun johtoasema
OJ4QN	Haukivuori
OJ4MFA	Jäppilä
OJ4RW	Pieksämäki
OJ4KBC	Pieksämäen mlk
OJ4JPV	Virtasalmi
LAITTEET
OG4MFB	IC-2100 n. 30 W, GP-antenni, aggregaatti
OJ4QN	Mobilerigi 50 W, GP ja 17 el Yagi, aurinkosähköjärjestelmä.
OJ4MFA	IC-207H 20 W, 5 el Yagi, auton akku
OJ4RW	Kenwood käsikapula, 150 mW, HB9CV antenni, radion akku
OJ4KBC	TVL moppe n. 10 W, Tupla J-tikku, auton akku
OJ4JPV	TVL moppe n. 10 W, hybridiquadi, auton akku
YHTEYSKOKEILUT
ASEMA	OG4MFB	OJ4QN	OJ4MFA	OJ4RW	OJ4KBC	OJ4JPV	
OG4MFB	X	OK	OK	OK	OK	EI	
OJ4QN	OK	X	MFA KUULEE	EI	KBC KUULEE	OK	
OJ4MFA	OK	MFA KUULEE	X	EI	OK	MFA KUULEE	
OJ4RW	OK	RW KUULEE	RW KUULEE	X	OK	RW KUULEE	
OJ4KBC	OK	OK	OK	OK	X	EI	
OJ4JPV	EI	OK	EI	EI	EI	X	

SANOMALIIKENNE
Kaikki viisi kuntaa saivat harjoitussanomat lähetettyä solun johtoasemalle. Johtoasema sai myös lähetettyä sanomansa aluejohtoon. Täytyi vain etsiä OI4AC:n jakso, koska workimme täällä 400:lla, joka oli tarkoitettu AC:n ja solujohtojen väliseen liikenteeseen. Varsinaisessa harjoituksessa sitten nämä yhteydet pidetään eri jaksoilla.
KEHITETTÄVÄÄ
ASEMAKOHTAISESTI
OG4MFB: Kaksi suunta-antennia lisättävä, jotta yhteydet kahteen kuntaläjään saadaan toimimaan kunnolla. Ylläolevasta näkee, että lähes kaikki asemat saavat suoran yhteyden MFB:lle. OJ4QN välitti OJ4JPV:n sanomat OG4MFB:lle. Näin täytyy tehdä harjoituksessakin, jos suora yhteys ei onnistu hybridiquadilla. Jukka tekee 2 kpl hybridiquadia MFB:lle. Mikkelistä saatiin 40 m kaapelia, joka käytetään näihin antenneihin. Eskon mopet testataan ennen harjoitusta, kunhan antennit ovat valmiina (tulevalla viikolla). Esko on jo varustanut kaksi asemaa, kolmas vielä viriteltävä. Asemalle tulevat operaattoreiksi Eskon kaveriksi OH4KEC ja OH4JFN.
OJ4QN: Yhteys OG4MFB:lle toimi hyvin. Pekka & co välittivät myös Ramin, 4JPV sanomat Eskolle.
OJ4MFA: Yhteys OG4MFB:lle toimi hyvin. Uusi 5 el Yagi ja korkeampi paikka auttoivat. Pätkivä antennikaapeli (Jukan PC-kotiverkon rg58 kaapeli) haittasi välillä, mutta kun vika löytyi moinen kaapeli poistettiin välistä. Ei ongelmaa sen jälkeen. Marko, OH4JFN, oli mukana Jäppilässä tutustumassa sanomaliikenteeseen ja asiakirjoihin.
OJ4RW: Mara workki 150 mW:lla ja HB9CV antennilla ilmeisesti Uhomajalta. Akkujen riittävyys on varmistettava tai löydettävä toinen radio joka toimii 12 V:lla. Yhteys MFB:lle toimi hyvin.
OJ4KBC: Jussilla oli uusi tupla-J-tikku antennina. Yhteys MFB:lle toimi hyvin.
OJ4JPV: Moppe ja hybridiquadi eivät riittäneet suoraan kusoon MFB:lle. Sanomat välittyivät kuitenkin OJ4QN:n kautta, joten tätä täytyy käyttää mikäli suora kuso ei onnistu harjoituksessakaan. Mopella oli kuulunut hyvin OH7:ja lähes joka kanavalla :)
MUUTA
Joroisten kunta-aseman operaattori täytyisi löytää pikimmin. Tai se annetaan perustetuille ns. kommandojoukoille.
Käytettävät taajuudet ja varataajuudet täytyisi päättää. Nyt olivat ainakin Kuopion/Varkauden OH7:t myös 145.400. Alueitten pää-päsmärit saisivat ottaa yhteyttä toisiinsa. Ehkä jo ennen 29.5. VHF-taajuuksia ei ole ilmeisesti koordinoitu koko maassa?
Sanomaliikennettä ja etenkin paperitöitä täytyy harjoitella. Itse liikennöinti sujui jo varsin  mallikkaasti, mutta paperitöissä on kuulemma enemmän opeteltavaa.
Kilpailuun ei tainnut kukaan taaskaan osallistua.
Seuraava koulutus on 1.6. Uhomajalla 1800-2000
Paneudutaan silloin enempi noihin paperitöihin.
TURVA 2003 HARJOITUS 7.6.
Seuraavan kerran onkin sitten jo ”totinen” paikka, kun varsinainen harjoitus käynnistyy. Silloin olisi asemien oltava valmiina sanomaliikenteeseen kello 10:00. Joten ehkä on syytä olla äänessä jo 9:30, jonka jälkeen saadaan yhteyskokeilut taas pidettyä. Harjoituksen päättyessä täytyy myös odottaa, että asemat saavat johtoasemalta kuittauksen asemansa sulkemisesta. Tuotahan ei ole käytännössä vielä kokeiltu.
Toivottavasti järjestäjät saavat nuo harjoitussanomat aikaisemmin maakuntiin, jotta ne keretään jakelemaan määränpäihinsä. Nythän tähän esiharjoitukseen ne olivat saapuneet Mikkeliin alkuviikolla. Jouduttiin siis printtaamaan ne internetissä olevista tiedostoista ja jakelemaan. Eipä saanut paikallis”pomokaan” puhtaita papereita, kaikki eivät sanomia saaneet ajoissa täälläkään. Mara löysi sanomat ja ohjeet postilaatikosta la-iltapäivänä. Postimiehen kun ei tarvitse omaa lootaa aukoa joka päivä :) Marapa ei häkeltynyt vaan teki hieman mallia kuultuaan omat harjoitussanomat.
TAAS SUURI KIITOS KAIKILLE HARJOITUKSEEN OSALLISTUNEILLE!
73 de Jukka, OH4MFA
PMK:n solun vastuuhenkilö